《追昔》
明代·吴世忠

玉辇曾闻天上过，千官扈从驻滦河。
万方喜见车书混，四海宁知战伐多。
杳杳归心随白雁，萧萧残照落苍波。
春风麦秀愁难尽，回首悲歌可奈何。

作者简介：江西金溪人，字懋贞。弘治三年进士。授兵科给事中。请恤建文朝殉难诸臣，制止外戚张鹤龄家与民争地，皆不听。奉命勘大同边备，还言军官无状、士卒困苦及巡抚刘等罪，亦不能尽用。迁吏科左给事中，擢湖广参议，坐事降山东佥事。正德间官至右佥都御史，巡抚延绥，引疾归。